**ELŐTERJESZTÉS**

**A KÉPVISELŐ-TESTÜLET**

**2020. október 5.-i rendes ülésére**

**Előterjesztés**

**Védőnői pályázat kiírásáról**

A napirendet tárgyaló ülés dátuma: 2020.10.05.

A napirendet tárgyaló ülés: Képviselő-testület

Az előterjesztést készítette: jegyző

Előterjesztő: Polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása:**

**2. Jogszabályi hivatkozások**:

**3.Költségkihatások és egyéb szükséges feltételeket, illetve megteremtésük javasolt forrásai:**

Mindenkori költségvetési források

**4. Tényállás bemutatása**

Telki községben jelenleg két védőnői körzet van kialakítva. A körzetek létszáma már most meghaladja a jogszabályilag előírt maximális létszámot. Jelenleg mindkét védőnői körzetben betöltetlen, a két szomszédos településen dolgozó védőnők helyettesítéssel – félállásban - látják el.

A magas gyermeklétszám miatt ez csupán egy átmeneti állapot szabad hogy maradjon, annak okán is, hogy a szülők ne vegyenek észre változást az ellátó rendszer hatékony működésében.

Telki község Önkormányzata közel egy évben több alkalommal is pályázat jelentetett meg a védőnői státusz betöltésére.

A pályázati felhívások sajnos a mai napig eredménytelenek voltak.

A közalkalmazottak jogállásáról szóló törvény lehetőséget biztosít pályázati eljárás lefolytatása nélkül is közalkalmazott jogviszony létesítésére olyan munkakör esetén, amely tekintetében – kilencven napon belül – már legalább két alkalommal eredménytelenül került sor pályázati felhívás kiírására.

A védőnői illetménytábla az elmúlt években több lépcsőben jelentősen változott. A következő változás 2020. novemberében várható, majd ezt követően 2022.évben.

A jelenleg hatályos bértábla alapján egy pályakezdő védőnő illetménye:  401 851.-Ft

Egy kb. 13 éves munkaviszonnyal rendelkező védőnő illetménye: 452 314.- Ft, mely novembertől további kb. 40.000.- Ft összeggel megemelkedik és erre jöhet még rá a további szakképesítés után járó+7%

Sajnos annak ellenére, hogy a bérrendszer fejlesztése megtörtént a mai napig nem sikerült védőnőt találnunk.

Mind a munkaerő piac több területén megjelenő munkaerőhiány ( pl. pedagógus, védőnő ) azt feltételezi, hogy a bérrendszeren túl egyéb juttatási formák biztosításával lehet a munkaerőt ide vonzani. A jelenlegi rendszerben biztosított béren kivüli juttatásokon túl az önkormányzat a pályázók részére lakhatási lehetőséget helyben nem tud biztosítani. A munkavállalók részére mobilitási célú lakhatási támogatás adómentessége 2019.január 1-től megszűnt. Amennyiben a munkáltató ilyen juttatást kíván biztosítani a munkavállalónak, abban az esetben az a felek közti jogviszony alapján, bérjövedelemként válik adókötelessé. ( munkáltaó részéről járulékfizetés jelent a munkavállaó részéről SZJA fizetési kötelezettség, mivel a bérjellegű juttatások hatálya alá tartozik ).

Ennek biztosítása és annak mértékének meghatározása döntés kérdése, mivel többlet juttatásként azt a pályázati felhívásban szerepeltetni célszerű.

A helyi lakhatási viszonyok mellett egy albérleti díj kifizetése ilyen többlet juttatás biztosítása mellett is valószínűsíthetően a munkavállaló részéről jelentős kiegészítést igényel.

Telki, 2020. október 1.

 Deltai Károly

 polgármester

**Határozati javaslat**

**Telki község Önkormányzat Képviselő-testülete**

**/2020 (X. .) Önkormányzati határozata**

**Védőnői pályázat kiírásáról**

Telki község képviselő-testülete úgy határozott, hogy az 1. számú melléklet szerinti tartalommal pályázatot ír ki védőnői **álláshely** betöltésére.

Telki község képviselő-testülete felkéri a jegyzőt, hogy a pályázati felhívás megjelenítése érdekében eljárjon.

Határidő: azonnal

Felelős. jegyző

1.sz. melléklet

**Pályázat**

Telki község Önkormányzata a Közalkalmazottak jogállásáról szóló, 1992. évi XXXIII. törvény 20/A§ alapján pályázatot hirdet védőnő munkakör betöltésére.

**A közalkalmazotti jogviszony időtartama:**határozatlan idejű

**Foglalkoztatás jellege:**teljes munkaidő

**A munkavégzés helye:**Pest megye, 2089 Telki, Tücsök utca 2.

**A munkakörbe tartozó, illetve a megbízással járó lényeges feladatok:**A területi védőnői ellátásról szóló, 49/2004. (V.21.) ESzCsM rendeletben meghatározott területi védőnői és iskola védőnői feladatok.

**Illetmény és juttatások:**Az illetmény megállapítására és a juttatásokra a közalkalmazottak jogállásáról szóló, 1992. évi XXXIII. törvény rendelkezései, valamint a KJT egészségügyi dolgozókra vonatkozó bértábla szerint illetmény, cafeteria juttatás az irányadók.

**Pályázati feltételek:**

* főiskola, védőnő,
* magyar állampolgárság,
* büntetlen előélet,
* orvosi alkalmasság.

**Elvárt kompetenciák:**felhasználói szintű MS Office (irodai alkalmazások)

**A pályázat részeként benyújtandó iratok, igazolások:**

* Önéletrajz, motivációs levél, oklevelek, bizonyítványok másolata, három hónapnál nem régebbi hatósági erkölcsi bizonyítvány másolata, vagy igénylőlap, nyilatkozat arról, hogy a pályázó személyes adatainak a pályázati eljárással összefüggésben szükséges kezeléséhez hozzájárul, nyilatkozat arról, hogy a benyújtott pályázatot a pályázat elbírálásában részt vevő személyek megismerhetik, nyilatkozat a próbaidő vállalásáról.

**A munkakör betölthetőségének időpontja:**A munkakör a pályázatok elbírálását követően azonnal betölthető.

**A pályázat benyújtásának határideje:** 2020. ……….

A pályázati kiírással kapcsolatosan további információt dr. Lack Mónika nyújt, a 06-26-920-801-es telefonszámon.

**A pályázatok benyújtásának módja:**

* Postai úton, a pályázat Telki Község Önkormányzata címére történő megküldésével (2089 Telki, Petőfi utca 1.). Kérjük a borítékon feltüntetni a pályázati adatbázisban szereplő azonosító számot: …/2020, valamint a munkakör megnevezését: védőnő.
* Személyesen: Deltai Károly, Pest megye, 2089 Telki, Petőfi utca 1.

**A pályázatok benyújtásának módja:** A pályázatot zárt borítékban „Telki Község Önkormányzata védőnői pályázat” megnevezéssel egy példányban, postai úton vagy személyesen lehet benyújtani. A benyújtási határidőn túl hiánypótlásra nincs lehetőség.

**A pályázat elbírálásának határideje:** 2020. ……………………